# **INSTRUKS**

### *– For sikkerhetsleder*

|  |
| --- |
| Om sikkerhetsleder sin rolle |
| Sikkerhetslederen er en tillitsrolle alle dykkeklubber oppfordres til å ha. Sikkerhetslederen utnevnes av styret for ett år av gangen, og har som primæroppgave å ivareta sikkerheten i den daglige driften av idrettslaget.    Dykkeklubben bestemmer selv hvilken myndighet sikkerhetslederen skal ha. NDF anbefaler at hun/han gis samme myndighet som styrets medlemmer i spørsmål som angår medlemmenes sikkerhet.  Arbeidet sikkerhetslederen gjør rapporteres til klubbens styre. |
| Sikkerhetsleder sitt ansvar |
| Sikkerhetsleders primære oppgaver:     * Ivareta den daglige sikkerheten i klubben ved å gå foran som et godt forbilde * Fungere som støtte og veileder for klubbens dykkeledere, og sørge for at disse får den opplæringen de trenger * Sørge for at klubbens sikkerhetsutstyr er tilgjengelig og at det fungerer * Sørge for at klubbens medlemmer får opplæring i bruk av klubbens sikkerhetsutstyr * Motta og håndtere avvik og rapporter om ulykker og uønskede hendelser * Følge opp ulykker og uønskede hendelser, rapporterer disse til NDF * Forbedre eksisterende, og iverksette nye tiltak som ivaretar sikkerheten i klubben * Gjennomgå dokumentene i klubbens HMS-system og revidere disse * Levere årsberetning til styret ved årets slutt og før årsmøtet     Klubbens HMS-system og sikkerhetskultur er avhengig av at det arbeides sirkulært med alle elementene i systemet. Dette arbeidet innebærer oppfølging av alle aktiviteter klubben gjennomfører, og kontinuerlig vurdere hva som kan gjøres bedre. Sikkerhetslederen sørger for at klubben har kontinuerlig fokus på dette arbeidet, og jobber derfor tett sammen med klubbens styre.  Sikkerhetslederen oppdaterer dokumentene i HMS-systemet på vegne av, og i samråd med styret. Endringene gjøres kjent for klubbens medlemmer kort tid etter at de er iverksatt. |